CELEX: 62010CA0344
Language: sk
Date: 2011-10-20 00:00:00
Title: Spojené veci C-344/10 P a C-345/10 P: Rozsudok Súdneho dvora (tretia komora) z  20. októbra 2011 — Freixenet, SA/Úrad pre harmonizáciu vnútorného trhu (ochranné známky a vzory) (Odvolania — Prihlášky ochranných známok Spoločenstva, ktoré predstavujú bielu brúsenú fľašu a matnú čiernu brúsenú fľašu — Zamietnutie zápisu — Nedostatok rozlišovacej spôsobilosti)

10.12.2011   
            
            
               SK
            
            
               Úradný vestník Európskej únie
            
            
               C 362/9
            
         Rozsudok Súdneho dvora (tretia komora) z 20. októbra 2011 — Freixenet, SA/Úrad pre harmonizáciu vnútorného trhu (ochranné známky a vzory)
   (Spojené veci C-344/10 P a C-345/10 P) (1)
   
   (Odvolania - Prihlášky ochranných známok Spoločenstva, ktoré predstavujú bielu brúsenú fľašu a matnú čiernu brúsenú fľašu - Zamietnutie zápisu - Nedostatok rozlišovacej spôsobilosti)
   2011/C 362/13
   Jazyk konania: francúzština
   
      Účastníci konania
   
   
      Odvolateľka: Freixenet, SA (v zastúpení: F. de Visscher, E. Cornu a D. Moreau, advokáti)
   
      Ďalší účastník konania: Úrad pre harmonizáciu vnútorného trhu (ochranné známky a vzory) (v zastúpení: A. Folliard-Monguiral, splnomocnený zástupca)
   
      Predmet veci
   
   Odvolanie podané proti rozsudku Všeobecného súdu (tretia komora) z 27. apríla 2010, Freixenet/ÚHVT (T-109/08), ktorým Všeobecný súd zamietol žalobu podanú odovolateľkou proti rozhodnutiu prvého odvolacieho senátu ÚHVT z 30. októbra 2007 (vec R 97/2001-1), ktoré sa týkalo prihlášky označenia znázorňujúceho bielu brúsenú fľašu ako ochrannej známky Spoločenstva — Porušenie článku 7 [ods. 1 písm. b)], článku 73 a článku 38 (ods. 3) nariadenia Rady (ES) č. 40/94 z 20. decembra 1993 o ochrannej známke spoločenstva (Ú. v. ES L 11, 1994, s. 1; Mim. vyd. 17/001, s. 146) [teraz článok 7 (ods. 1 písm. b)], článok 75 a článok 37 (ods. 3) nariadenia Rady (ES) č. 207/2009 z 26. februára 2009 o ochrannej známke Spoločenstva (Ú. v. EÚ L 78, s. 1) — Porušenie práva na obranu a spravodlivý proces — Zamietnutie zápisu — Neexistencia rozlišovacej spôsobilosti
   
      Výrok rozsudku
   
   
               1.
            
            
               Rozsudky Všeobecného súdu Európskej únie z 27. apríla 2010, Freixenet/ÚHVT (Biela brúsená fľaša) (T-109/08), a Freixenet/ÚHVT (Matná čierna brúsená fľaša) (T-110/08), sa zrušujú.
            
         
               2.
            
            
               Rozhodnutia prvého odvolacieho senátu Úradu pre harmonizáciu vnútorného trhu (ochranné známky a vzory) (ÚHVT) z 30. októbra 2007 (vec R 97/2001-1) a z 20. novembra 2007 (vec R 104/2001-1) sa zrušujú.
            
         
               3.
            
            
               Úrad pre harmonizáciu vnútorného trhu (ochranné známky a vzory) (ÚHVT) je povinný nahradiť trovy prvostupňových konaní, ako aj trovy odvolacieho konania.
            
         
      (1)  Ú. v. EÚ C 274, 9.10.2010.